קווין ספייסי

קווין ספייסי פאולר (באנגלית: Kevin Spacey Fowler; נולד ב-26 ביולי 1959) הוא שחקן קולנוע, טלוויזיה ותיאטרון אמריקאי, זוכה שני פרסי אוסקר, פרס גלובוס הזהב ושני פרסי גילדת שחקני המסך, הידוע ביכולתו לגלם מנעד רחב של דמויות מורכבות. ספייסי נולד בסאות' אורנג', ניו ג'רזי שבארצות הברית למשפחה נוצרית. הוריו הם קתלין אן (לבית קנוטסון), מזכירה, ותומאס ג'פרי פוולר כתב טכני ויועץ נתונים. לו אח ואחות. משפחתו עברה ללוס אנג'לס שבקליפורניה בשנת 1963, כשהיה בן 4. ב-2017 אחיו הגדול רנדל פוולר (ממנו ספייסי מנוכר) טען כי אביהם, אותו תיאר כגזען "תומך נאציזם", היה מתעלל בהם פיזית ומינית, וכי ספייסי נסגר רגשית והפך "ערמומי וחכם מאוד" כדי להימנע מהצלפות. בעידודו של חברו לכיתה ואל קילמר (לימים כוכב קולנוע בעצמו) עבר ספייסי לניו יורק ונרשם לבית הספר לדרמה "ג'וליארד" בשנת 1979. ספייסי עזב את בית ספר לדרמה "ג'וליארד" לאחר שנתיים ויצר את הופעת הבכורה שלו בברודוויי בשנת 1982 במחזה של הנריק איבסן "רוחות". בשנת 1986 הוא הופיע שוב בברודוויי בהצגתו של יוג'ין או'ניל, "Long Day’s Journey Into Night". עבודת הבמה של ספייסי איפשרה לו לעבוד בקרבת שחקנים מומחים ומוכרים כגון ליב אולמן וג'ק למון, שלימים יהיה כדמות אב בשביל ספייסי. בשנות ה-80 המאוחרות גילם תפקידי קולנוע קטנים. ב-1991 זכה בפרס הטוני על תפקידו במחזה "אבודים ביונקרס". פריצת דרכו באה בשנת 1992 כאשר זכה לשבחים על תפקידו בסרט "גלנגרי גלן רוס", המבוסס על מחזהו של דייוויד מאמט. ספייסי זכה לתשומת לב נוספת מאוחר יותר ב-1995 כששיחק נבל מתוסבך: בסרט המתח המצליח "שבעה חטאים" שם שיחק רוצח סדרתי. הסרט "החשוד המיידי" בו שיחק פושע חלקלק, זיכה אותו בקבלת פרס אוסקר לשחקן המשנה הטוב ביותר. שנתיים מאוחר יותר, ספייסי שיחק בצד השני של החוק, בתפקיד חוקר משטרה, בסרט "סודות אל איי". ספייסי זכה בפרס אוסקר שני על משחקו בסרט "אמריקן ביוטי" ב-1999, בו גילם את דמותו של אב מתוסבך הנמצא במשבר אמצע החיים. באותה שנה גם קיבל כוכב בשדרת הכוכבים של הוליווד. שנה מאוחר יותר הוא שיחק מורה בסרט "תעביר את זה הלאה". הוא זכה לשבחים על משחקו בסרט "קיי-פקס" ב-2001, בו הוא משחק גבר בבית חולים לחולי נפש, הטוען שהוא חייזר. בשנת 2003 שיחק בסרט "החיים של דייוויד גייל" לצד קייט וינסלט בתור פרופסור לפילוסופיה שמקדיש את חייו לביטול עונש מוות אך נידון לעונש מוות בעצמו. משנת 2003 מכהן כמנהל האמנותי של תיאטרון אולד ויק בלונדון. בשנת 2004 ביים ושיחק בסרט "מעבר לים". בשנת 2008 הופיע בסרט "21", שבו גילם את מיקי רוזה, מנהיג החבורה שסביבה סובב הסרט. בשנת 2010 הקים את "Kevin Spacey Foundation", קרן התומכת בקידום שחקנים, במאים, תסריטאים ומפיקים צעירים. בשנת 2011 שיחק בסרט "איך להיפטר מהבוס" לצד ג'ניפר אניסטון וג'ייסון בייטמן, והוא השתתף גם בסרט ההמשך "איך להיפטר מהבוס 2" ב-2014. בין שנת 2013 לשנת 2017 הופיע בתפקיד הראשי בסדרה "בית הקלפים" מבית היוצר של נטפליקס. ספייסי זכה בפרס גלובוס הזהב ופעמיים בפרס גילדת שחקני המסך על תפקידו בסדרה. הוא דיבב במשחק הווידאו "Call of Duty: Advanced Warfare", שיצא ב-2014, את ג'ונתן איירונס, בעל חברה לייצור נשק וטכנולוגיות עילית, המבקש ליצור איום על כוחה של ארצות הברית באמצעות צבא פרטי הנשלט על ידיו. בשנת 2016 שיחק בסרט הקומי "מר תשע נשמות" לצידם של ג'ניפר גארנר, רובי אמל וכריסטופר ווקן. בשנת 2017 שיחק בתפקיד ראשי בסרט הפשע המוזיקלי "בייבי דרייבר" בבימויו של אדגר רייט. ספייסי מתגורר בלונדון שבבריטניה, ומחזיק בתים גם בניו יורק ולוס אנג'לס. ב-30 באוקטובר 2017 ספייסי יצא מהארון כהומוסקסואל. באוקטובר 2017 השחקן אנתוני ראפ האשים את ספייסי כי בשנת 1986 ניסה לפתות אותו כשהיה קטין בן 14. בתגובתו, טען ספייסי שאינו זוכר את המקרה אך התנצל על האירוע ויצא מהארון כהומוסקסואל. תזמון יציאתו מהארון עורר ביקורת, בטענה שספייסי מנסה להסיט את תשומת הלב מהטענות על התקיפה המינית לגילוי זהותו המינית. מספר ימים לאחר מכן נוספו לטענותיו של ראפ האשמות מצד גברים נוספים בתעשיית הבידור האמריקאית בגין הטרדות מצדו של ספייסי. בתגובה לדברים ספייסי הודיע שהוא לוקח פסק זמן ממשחק כדי לעבור טיפול. לאחר התגברות גל ההאשמות נגד ספייסי (אשר התווסף להאשמות דומות שפורסמו באותה תקופה נגד הרווי וויינשטיין ובכירים נוספים בהוליווד), הודיעה חברת נטפליקס כי היא מסיימת את התקשרותה עמו ועוצרת את הפקת העונה השישית של סדרת הטלוויזיה "בית הקלפים" בה כיכב ספייסי בתפקיד ראשי. סרט תיעודי שהיה בשלבי פוסט-הפקה נגנז. גם מפיקי הסרט "כל הכסף שבעולם" בבימויו של רידלי סקוט, הודיעו כחודש לפני הפצתו כי כל הסצנות בהשתתפותו של ספייסי יצולמו מחדש עם כריסטופר פלאמר במקומו. ב-24 בדצמבר 2018 פורסם שספייסי יועמד לדין. באותו ערב, פרסם ספייסי סרטון, בו הוא משחק את דמותו בסדרת "בית הקלפים" ורומז על רצונו לשוב למסכים ולנקות את שמו. ב-7 בינואר 2019 הוגש כתב אישום נגד ספייסי בגין תקיפה מינית של אנתוני ראפ. ביולי 2019 נסגר התיק לאחר שהמתלונן סירב להעיד. ב-22 בנובמבר 2021 בית המשפט בלוס אנג'לס חייב את קווין ספייסי בתשלום של כשלושים מיליון דולר פיצויים עבור ההפקה של הסדרה בית הקלפים, בגין הנזקים שנגרמו לה לאחר שנאלצה לפטר את השחקן, לעכב את עלייתה של העונה השישית ולכתוב אותה מחדש, במטרה להשמיט את דמותו הראשית מהעלילה. ב-26 ביולי 2023 בית המשפט בלונדון קבע כי ספייסי לא אשם בתשעה סעיפי אישום של תקיפה מינית נגד ארבעה גברים שונים. סוכן סמוי (1988) - בתפקיד: מל פרופיט הרצח של מרי פייגן (1988) - סרט טלוויזיה לא ראיתי לא שמעתי (1989) - בתפקיד: הרוצח השכיר קירגו. אבא (1989) הפרקליט (1991) - בתפקיד: עורך הדין קלאנס דארו. משחק למבוגרים בלבד (1992) - בתפקיד: אדי אוטיס. גלנגרי גלן רוס (1992) - בתפקיד: ג'ון ויליאמסון. המפיק (1994) - בתפקיד: באדי אקרמן. המנצח לוקח הכל (1994) - בתפקיד: הארי קינגסלי. החשוד המיידי (1995) - בתפקיד: ורבל קינט. שבעה חטאים (1995) - בתפקיד: ג'ון דו. התפרצות (1995) - בתפקיד: קייסי שולר. עת להרוג (1996) - בתפקיד: התובע המחוזי רופוס באקלי. תנין לבן (1996) - בתפקיד: ללא קרדיט. חצות בגן הטוב והרע (1997) - בתפקיד: ג'ים ויליאמס. סודות אל איי (1997) - בתפקיד: השוטר ג'ק וינסנס. באג לייף (1998) - בתפקיד: דיבוב קולו של מנהיג החגבים הרע הופר. המתווך (1998) - בתפקיד: כריס סאביין. אמריקן ביוטי (1999) - בתפקיד: לסטר ברנהאם. פושע הגון (2000) - בתפקיד: מייקל לינץ'. תעביר את זה הלאה (2000) - בתפקיד: יוג'ין סימונט. קיי-פקס (2001) - בתפקיד: "פרוט" / רוברט פרוטר. החיים של דייוויד גייל (2003) - בתפקיד: דייוויד גייל. נקודת מבט (2003) - בתפקיד: אלברט טי. פיצג'רלד. מעבר לים (2004) - בתפקיד: בובי דארין. אדיסון (2005) - בתפקיד: וולאס. סופרמן חוזר (2006) - בתפקיד: לקס לות'ר. פרד קלאוס (2007) - בתפקיד: קלייד. 21 (2008) - בתפקיד: מיקי רוזה. ספירה חוזרת (2008), סרט טלוויזיה) - בתפקיד: רון קליין. שרינק (2009) - בתפקיד: הנרי. ירח (2009) - בתפקיד: קולו של גרטי. גברים שבוהים בעיזים (2009) - בתפקיד: לארי הופר. העסקן (2010) - בתפקיד: ג'ק אבראמוף. התמוטטות (2011) - בתפקיד: סם רוג'רס. איך להיפטר מהבוס (2011) -בתפקיד: דייוויד הרקין. בית הקלפים (2013–2017) - בתפקיד: פרנסיס " פרנק" ג'יי. אנדרווד. איך להיפטר מהבוס 2 (2014) - בתפקיד: דייוויד הרקין. מר תשע נשמות (2016) - בתפקיד: טום בראנד. בייבי דרייבר (2017) - בתפקיד: דוק. המורד בשדה השיפון (2017) - בתפקיד: וויט בארנט. מועדון הכסף (2018) - בתפקיד: רון לוין. Peter Five Eight‏ (2023) - בתפקיד: פיטר. The Man Who Drew God‏ (TBA) Gore‏ (TBA) - בתפקיד: גור וידאל. המצוד אחר יצור הפרא (2006) מצוד (2017) - סדרת טלוויזיה אתר האינטרנט הרשמי של קווין ספייסי קווין ספייסי, ברשת החברתית פייסבוק קווין ספייסי, ברשת החברתית אקס (טוויטר) קווין ספייסי, ברשת החברתית VK קווין ספייסי, סרטונים בערוץ היוטיוב קווין ספייסי, במסד הנתונים הקולנועיים IMDb (באנגלית) קווין ספייסי, באתר "אידיבי", מאגר הידע העברי לקולנוע ישראלי ועולמי קווין ספייסי, באתר AllMovie (באנגלית) קווין ספייסי, באתר Rotten Tomatoes (באנגלית) קווין ספייסי, באתר Box Office Mojo (באנגלית) קווין ספייסי, במסד הנתונים הקולנועיים KinoPoisk (ברוסית) קווין ספייסי, באתר Last.fm (באנגלית) קווין ספייסי, באתר AllMusic (באנגלית) קווין ספייסי, באתר MusicBrainz (באנגלית) קווין ספייסי, באתר Discogs (באנגלית) קווין ספייסי, באתר Songkick (באנגלית) מיכאל הנדלזלץ, עכבר העיר אונליין, התיאטרון הפוליטי של קווין ספייסי, באתר הארץ, 19 בינואר 2009 מרב יודילוביץ', קווין ספייסי משיק אקדמיה לתיאטרון במזה"ת, באתר ynet, 6 בפברואר 2011 רותה קופפר, אחוזת צפייה - "בית הקלפים": המו"מ הקואליציוני של קווין ספייסי, באתר הארץ, 10 בפברואר 2013 בקרוב: קווין ספייסי יגלם את צ'רצ'יל, באתר ynet, 26 במרץ 2014 דודי כספי, קלף מנצח, באתר ישראל היום, 3 במרץ 2016 ציפי שמילוביץ, הפסיד הכל בקלפים, באתר "ידיעות אחרונות", 2 בנובמבר 2017 אורי קליין, קווין ספייסי: ההתרסקות הגדולה בתולדות הוליווד, באתר הארץ, 9 בנובמבר 2017 ציפי שמילוביץ, מה עובר על קווין?, באתר "ידיעות אחרונות", 13 בדצמבר 2018 קווין ספייסי, באתר אנציקלופדיה בריטניקה (באנגלית) Oppenheim, Maya (31 באוקטובר 2017). "Kevin Spacey's brother claims 'Nazi' father sexually abused him". The Independent. London. נבדק ב-31 באוקטובר 2017. {{cite news}}: (עזרה) קווין ספייסי ינהל את תיאטרון האולד ויק בלונדון, באתר ynet, 4 בפברואר 2003 השחקן אנתוני ראפ: קווין ספייסי ניסה לנצל אותי מינית כשהייתי בן 14, באתר וואלה, 30 באוקטובר 2017 ynet, קווין ספייסי יצא מהארון והתייחס להאשמה על תקיפה מינית, באתר ynet, 30 באוקטובר 2017 נירית אנדרמן, גברים נוספים מאשימים את קווין ספייסי בהטרדה ותקיפה מינית, באתר הארץ, 1 בנובמבר 2017 נירית אנדרמן, קווין ספייסי הודיע כי הוא לוקח פסק זמן ממשחק כדי לעבור טיפול, באתר הארץ, 2 בנובמבר 2017 מרק בראון, Kevin Spacey cut out of film and replaced by Christopher Plummer עיתון הGuardian, מתאריך 9 בנובמבר 2017 "אי אפשר להפריד בינינו": סרטון הקאמבק הביזארי של קווין ספייסי, באתר וואלה, 24 בדצמבר 2018 בוטל אישום התקיפה המינית נגד קווין ספייסי, באתר ynet, 18 ביולי 2019 עמי פרידמן, 30 מיליון דולר: קווין ספייסי ישלם פיצויים להפקת "בית הקלפים", באתר ישראל היום, 23 בנובמבר 2021 בית המשפט בבריטניה קבע: קווין ספייסי זוכה מההאשמות בגין תקיפה מינית, באתר ynet, 26 ביולי 2023